user
කල්පිත සිංහල හොල්මන් කතාවක් ලියන්න


assistant
මේක මම මුහුනපෑ සත්‍ය සිදුවීමක් .සමහරවිට මේකට මුහුන දීපු තවත් අය ඇති.කියවලාම බලන්න.

වේලාව රාත්‍රී 10 පසු වී ඇත.මේ අගනුවර ආසන්න ආරෝග්‍යශාලාවක කාර්‍ය බහුල වාට්ටු සන්කීර්ණයකි.වැල නොකැඩී රෝහල් ගත වීම පිනිස පැමිණෙන රෝගීන්ගෙන් වාට්ටුවේ කොරිඩෝව පිරී ඇත.ආධුනික වෛද්‍යවරයකු ලෙස මා සේවය කරමින් සිටියෙමි.උදෑසන 6ට ආරම්භකල සේවා වැඩමුරය අවසන් වන්නට ඇත්තේ තවත් පැය කීපයකි.ගතට සිතට දැනුනේ දැඩි වෙහෙසකරබවකි.කෙසේ නමුත් මෙය වෛද්‍ය සේවයේ ස්බාවයය.මම රෝහල් ගතවීමට පැමිණි රෝගීන් පරීක්ශා කරමින් සිටියෙමි.

"ඩොක්ටර් ගිහාන් ,ඉක්මනට එන්න පේශන්ට් කෙනෙක් ඇරෙස්ට් වෙලා" රෝහලේ හෙදියකගේ කැදවීමකි.

මා විගස වෙද නලාවත් රැගෙන දිව ගියෙමි.

"මල්ලී CPR(පපු තෙරපුම්) පටන් ගන්න ඉක්මනට" ඒ වාට්ටුවේ සේවය කරන ජ්‍යේශ්ඨ වෛද්‍යවරියයි.

මා විගස අත් වැසුම් පැලද පපුව මත මාගේ දෑත් තබමින් පපු තෙරපුම් ලබා දීම ආරම්බ කලෙමි.

"Cardiac monitor එක දාන්න .කැනුලා එකක් දාලා ඇඩ්‍රිනලින් දෙන්න".මා අසල උන් හෙදියට පැවසුවෙමි.

මේ මා මීට පැයකටපමණ පෙර පරීක්ශා කල රෝගියෙකි.වයස අවුරුදු 80ක් වූ ඔහු දරුණු heart attack එකක් සෑදී රෝහල් ගත වූවෙකි.ඔහුගේ තත්වය කිසිසේත් සතුටු දායක මට්ටමක නොතිබුණි.

"මල්ලී ප්‍ර්ශර් ඩ්‍රොප් වෙනවා ඊනට්‍රෝප්ස් පටන් ගමු"

මේ වන විට ඔහු දැඩි ප්‍රතිකාර වලට බාජනය වෙමින් පැවතුනි.වාට්ටුව තුල ලබා දිය හැකි උපරීම ප්‍රතිකාර ලබා දෙමින් පැවතුණි.ඔහුගේ මුවින් පිටවූයේ අමුතු ගෙරවීමක් වැනි හඩකි.මේ වන විට පැය බාගයක් තිස්සේ පපු තෙරපුම් ලබා දෙමින් සිටියෙමි.කෙසේ වෙතත් ඔහුගේ හදවත නැවත් ක්‍රියාකාරී වන බවක් සන්වේදක උපකරන වලින් නොපෙන්වයි.පෙය බාගයක් පමන උත්සහයක් දෑරු පසු නැවත ක්‍රියාකාරී නොවේනම් තව දුරටත් උත්සහ කිරීම පලක් නැත.

"මල්ලී මීට වඩා මුකුත් කරන්න බෑ එයා රෙකවර් වෙන්නේ නෑ.නවත්වමු නේද" අනෙක් වෛද්‍යවරිය පවසයි.
මා ඔහු පරීක්ශා කලෙමි.ඔහු මිය ගිස් ඇත.විවර වූ දෙනෙත් මා දෙසට හැරවී ඇත.මා දෙනෙත් වසා මරනය සහතික කොට ඉවතට පැමිණියෙමි.

මේ වන විට මාගේ සේවාමුරය අවසාන වී තිබුණි.අනෙක් පිරිස වැඩ මුරය සදහා පැමිණ තිබුණි.මා සේවය අවසන් කොට නිල නිවස්නය වෙත ගමන් කලෙමි.දිය නා ඇදට වැටුනේ දැඩි වෙහෙසකර බව නිසාය.මා හැරුණු විට කිසිවකුත් නිල නිවස්නය තුල නොසිටියේය.අවට පරිසරයේ වූයේ නිහැඩියාවකි.මා හට නොදැනීම නින්ද ගොස් ඇත.කාමරයේ විදුලි පහන් දැල්වූ ලෙසම පවතී.

මා එක් වරම අවදි වූයේ පපු පෙදෙසේ ඇති වූ දැඩි තෙරපීමක් නිසාය.මාගේ දෙනෙත් විවර වී තිබුණි.කාමරයේ දැල්වූ විදුලි බුබුලු එලෙසම දැල්වී තිබෙන අයුරු හා විදුලි පන්කාව කැරකෙමින් තිබෙණු මා දුටුවෙමි.බාහිරින් ඇසෙන කිසිදු ශබ්දයක් මා හට නොඇසේ.නමුත් මීට ප්‍රතම රෝහලේදී මියගිය රෝගියා අවසන් හුස්ම හෙලන විට නැගුණු ඒ ශබ්දය ඒ ලෙසම මාගේ ඔලුවට පිටුපසින් ඇසේ.එය වඩාත් තියුණු ලෙස ඇසේ.කිසිවකු මාගේ හිස අසල සිටගෙන හුස්ම ගන්නා අයුරු මට හොදින් දැනේ.මා හට හිස ඔසවා බැලීමට ඇවැසි වුවද කිසිවකු මාගේ පපු පෙදෙස තද කරගෙන සිටී.මා හට කිසිදු අවයවයක් සෙලවිය නොහැක.ඇස් පමණ්ක් විවෘත වී තිබේ.හුස්ම ගන්නා ශබ්දය හොදින් ඇසේ.මා කීප විටක්ම අත් පය සෙලවීමට උත්සහ කලෙමි.වෑයම අසාර්ථක විය.කිසිවකු මාගේ කාමරයේ සිට ගෙන සිටිණු මා හට දැනේ.නමුත් මා හට සෙලවිය නොහැක.දෙනෙත් පමනක් සෙලවිය හැක.මා හට දැණුනේ දැඩි බියකි.මා බුදුගුන සිහි කලෙමි.මද වේලාවකට පසු මාගේ ශරීරය තද කරගෙන සිටි බලය ඉවත් වී ගැබුරු හුස්මක් සමග මා නිදහස් විය.

මා වහාම ඇදින් නැගිට කාමරය පරීකශා කලෙමි.කිසිවකුට පැමිණීමේ හැකියාවක් ණොමැත.නිවස්නයේ දැඩි ආරක්ෂක රැකවල් තුලින් කිසිවකුට පැමිණිය නොහැක.කාමරයද ඇතුලතින් අගුලු දමා ඇත.කිසිත් සොයා ගත නොහැකි බැවින් මා විදුලි බුබුලු දල්වා තිබියදීම නැවත නින්දට වැටුණි.කිසිත් සිදු නොවී පහන් විය.
මා සිදුවූයේ කුමක්දැයි සිතා ගත නොහැකිව කල්පනා කලෙමි.මෙය අමුනුශ්‍ය බලපෑමක්ද ? මිය ගිය පුද්ගලයා මාහා නිවස්නය කරා පැමිණියේද ?නැතිනම් මෙය රෝගී තත්වයක්ද?

මා සේවය කල වාට්ටුව බාර වූයේ ස්නයු රෝග පිලිබද මහාචාර්ය වරයකි.මා මේ සිදුවීම පිලිබදව ඔහු හා සාකච්ඡා කලෙමි.ඔහු පැවසූ කරුණු සරලව මා මෙහි ඉදිරිපත්කරණුයේ මෙවන් සිදුවීම් වලට මුහුණ දුන් තවත් අය සිටින්නට හැක.ඔවුන් මේවා අමුනුශ්‍ය බලපෑම් ලෙස වටහා ගන්නට ඇත.

සමාන්‍යයෙන් අපේ නින්ද ප්‍රදාන කොටස් දෙකකින් සමන්විතයි.ඉන් එක් කොටසක් REM sleep /වේගවත් අක්ශි චලන සහිත නින්ද ලෙස හදුන්වයි.මේ නින්ද තුල අපි සිහින දැකීමට යොමු විය හැක.එහිදී සිහින තුලින් අපි දකින දේවල් ඔස්සේ අපේ ශරීරයක්‍රියාත්මක වීම වැලැක්වීමට අපගේ මොලය විසින් අපගේ ශරීරයේ සියලු මාන්ශපේශී අක්‍රීය තත්වයක පවත්වා ගනී.එලෙසම මෙහිදී අපගේ
නැවත පියවි සිහියට ඒමේ/ඇහැරීමේ හැකියාව අඩුය.සන්වේදී ඉන්දීය වලින් දෙනෙත් පමනක් ක්‍රියාකාරී වෙයි.ඇස් පමනක් බාහිර ලෝකය හා සම්බන්ධ ව පවතී.අනෙක් සියලු ඉන්ද්‍රියන් අප දකින සිහින හා සම්බන්ධ ව පවති.මෙම REM sleep එක අතරමගදී බාධාවකට ලක්වුවහොත් අපගේ දෙනෙත් විවෘත විය හැක.නමුත් අප තවමත් සිහිනය තුලම සිටී.එවිට සිහිනයෙන් ඇසෙන දැනෙන දේවල් පියවී ලෝකයේ සිදුවෙනවා ඇසෙනවා දැනෙනවා ලෙස අපට වැටහෙනුඇත.මේ අතර සිදුවන සන්කීර්ණ ක්‍රියාවලි තුලින් අපට පියවි ලෝකයේ නොදකින දේවල් නොඇසෙන දේවල් දැකීමට ඇසීමට ලැබීමේ හැකියාවක් ඇත.මෙය hallucination ලෙස හදුන්වයි.මේ ඇසෙන දකින් දෑ බොහෝ විට අප මනස තුල තිබෙන බයානක සිතුවිලිය.මෙය බොහෝවිට ගුප්ත සන්කල්ප ඔස්සේ පැහැදිලි කිරීමට උත්සහා දැරීම බොහෝ විට සිදු වන දෙයක්.මෙය සම්පූර්ණයෙනම වෛද්‍ය විද්‍යාව හරහා පැහැදිලි කොට තිබෙනවා.මෙය sleep paralysis ලෙස හදුන්වයි.මෙය මිනිත්තු කීපයක් පැවතිය හැක.මෙයට මුහුණ දුන් පිරිස් පවසාඇත්තේ කිසිවකු තමාගේ පපුව මත ඉදගෙන සිටින්නා සේ දැණුනු බවත් ඇතැමුන් කිසියම් පුද්ගලයින් හෝ අස්වාභාවික රෑප කාමරය තුල සැරිසරන බව දුටු බව පවසා ඇත.මෙය කිසිදු රෝගි තත්වයක් නොවන බව මතක් කිරීමට කැමතියි.කිසිවකුගේ සාමාන්‍ය ය නිදි චර්‍යාව වෙනස් වීමෙන් හෝ අධික තෙහෙට්ටුව මානසික ආතතිය වැනි දේවල් නිසා මෙය සිදුවිය හැක.මෙය බොහෝ විට අත්විදින්නාට ඉතාම බියකරු අත්තැකීමක් බව අවසාන වශයෙන් සදහන් කරමි.